钦定古今图书集成/方舆汇编/职方典/第1470卷 > 《大理山川记》蔡绍科
## 钦定古今图书集成/方舆汇编/职方典/第1470卷 > 《大理山川记》蔡绍科

大理山川，著西滇名，余暇登郡楼，凭栏一望，则见苍
山西峙，白云横带，洱水东流，晴波杨缁，且联络汪洋，
各不啻百馀里，而城郭宫室、衣冠财货、阛阓田畴，夹
于中央。此外要害有两关，变幻有十景，奇观胜概，不
可殚述，隐然天生图画于南中，似非安排所能及者。
佳哉山水也！使移置吴越闽楚之间，将必与诸名郡
抗衡矣。因命匠氏绘图锓梓，与海内君子共览之，俾
灵区胜境，不致埋没于一隅，而长价取重，自今日始
云。